CELEX: 62007CB0231
Language: sk
Date: 2008-05-14 00:00:00
Title: Spojené veci C-231/07 a C-232/07: Uznesenie Súdneho dvora (ôsma komora) zo 14. mája 2008 (návrhy na začatie prejudiciálnych konaní, ktoré podal Cour d'appel de Bruxelles – Belgicko) – Tiercé Ladbroke SA (C-231/07), Derby SA (C-232/07)/Belgické kráľovstvo (Rokovací poriadok — Článok 104 ods. 3 prvý pododsek — šiesta smernica o DPH — Článok 13 B písm. d) ods. 3 — Oslobodenia od dane — Pojmy vklady a  platby — Nepriznanie oslobodenia od dane)

19.7.2008   
            
            
               SK
            
            
               Úradný vestník Európskej únie
            
            
               C 183/6
            
         Uznesenie Súdneho dvora (ôsma komora) zo 14. mája 2008 (návrhy na začatie prejudiciálnych konaní, ktoré podal Cour d'appel de Bruxelles – Belgicko) – Tiercé Ladbroke SA (C-231/07), Derby SA (C-232/07)/Belgické kráľovstvo
   (Spojené veci C-231/07 a C-232/07) (1)
   
   (Rokovací poriadok - Článok 104 ods. 3 prvý pododsek - šiesta smernica o DPH - Článok 13 B písm. d) ods. 3 - Oslobodenia od dane - Pojmy „vklady“ a „platby“ - Nepriznanie oslobodenia od dane)
   (2008/C 183/11)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Cour d'appel de Bruxelles
   Účastníci konania
   
      Žalobca: Tiercé Ladbroke SA (C-231/07), Derby SA (C-232/07)
   
      Žalovaný: Belgické kráľovstvo
   Predmet veci
   Návrh na začatie prejudiciálneho konania – Cour d'appel de Bruxelles – Výklad článku 13 B písm. d) ods. 3 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) – Oslobodenie transakcií, vrátane ich dojednávania týkajúce sa vkladov a platieb – Stávky, lotérie a iné formy hazardných alebo peňažných hier – Poskytovanie služieb „buralistes“ poverených prijímaním stávok na účet odvolateľky a vyplácaním prípadných výhier stávkujúcim – Možnosť oslobodenia uvedená v článku 13 B písm. d) ods. 3?
   Výrok uznesenia
   Pojmy „plnenia vrátane sprostredkovania týkajúce sa vkladov [a] platieb“, uvedené v článku 13 B písm. d) ods. 3 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, sa majú vykladať v tom zmysle, že sa netýkajú poskytovania služieb mandantom, konajúcim na účet mandanta, ktorý vykonáva činnosti prijímania stávok na dostihy a iné športové podujatia, spočívajúce v tom, že mandatár prijíma stávky v mene mandanta, zaregistruje stávky, potvrdí klientovi vydaním lístka, že stávka bola uzavretá, vyberie peniaze, vyplatí výhry, pritom berie na seba zodpovednosť voči mandantovi iba za správu vybratých prostriedkov, ako aj za ich krádež a/alebo stratu, a dostáva odplatu vo forme provízie od mandanta za túto činnosť.
   
      (1)  Ú. v. EÚ C 170, 21.7.2007.